Vi fikk bo i denne hyggelige leiligheten i 4 dager og er strålende fornøyd med oppholdet. Leiligheten er romslig og har en spennende planløsning, høyt oppunder taket og flott utsikt. I tillegg er det sentralt, bussen stopper like utenfor. Barna satte også pris på å få leke med lekene på barnerommet, spesielt ringene som hang ned fra taket var morsomme.
Ikke langt unna ligger den flotte Fredriksbergparken som vi gikk en tur i, og der vi så elefantene i København Zoo over gjerdet.
Tobias svarte raskt på alle spørsmål vi hadde og var svært hyggelig og gjestfri hele veien. Vi vil absolutt anbefale leiligheten og verten! Tusen takk for oss, vi setter stor pris på at vi fikk bo her.